Бжьаниа диԥылеит Аԥсны иҟоу Урыстәыла аусқәа аамҭалатәи агәрага
© Foto / Facebook/Посольство России в АбхазииВременный поверенный в делах Российской Федерации в Республике Абхазия М.В.Литвинов встретился с Президентом Республики Абхазия А.Г.Бжания
© Foto / Facebook/Посольство России в Абхазии
Ԥхынҷкәынмза 2021 шықәса инаркны Максим Литвинов Аԥсны иҟоу Урыстәыла ацҳаражәҳәаҩ инапынҵақәа наигӡоит.
АҞӘА, жәабран 25 – Sputnik. Аԥсны ахада Аслан Бжьаниа диԥылеит Аԥсны иҟоу Урыстәыла аусқәа аамҭалатәи агәрага Максим Литвинов. Абри атәы аанацҳауеит Аԥсны иҟоу Урыстәыла ацҳаражәҳәарҭа.
Аганқәа алацәажәеит Украина имҩаԥысуа ахҭысқәа ртәы. Иара убас, хаз игоу аԥсуа-аурыс усеицуразы азҵаарақәа.
Иазгәаҭоуп, аицәажәара шымҩаԥысыз аиҩызареи аилибакаареи аҟазшьа аманы.
Ԥхынҷкәынмза 2021 шықәсазы Аԥсны иҟаз Урыстәыла ацҳаражәҳәаҩ Алексеи Двинианин имаҵура ҭыԥ аанижьит. Иара инапынҵақәа аамҭала инаигӡоит адипмиссиа абжьгаҩ Максим Литвинов.